Frikjent

Frikjent er en norsk krimdramaserie som gikk på TV 2 fra 2015 til 2016 og som senere ble lansert i Netflix. Serien er løst inspirert av drapet på Birgitte Tengs og saken mot Tengs' fetter, men er en fri dramatisering og ikke en dokumentar. Serien handler om en mann som returnerte til sin hjembygd 20 år etter at han ble frikjent for et drap. Hovedrollen ble spilt av Nicolai Cleve Broch, mens andre sentrale roller ble spilt av Lena Endre og Ingar Helge Gimle.  Geir Henning Hopland var konseptuerende regissør for serien. De andre regissørene var Rune Denstad Langlo og Cecilie Mosli.

Første sesong ble i snitt sett av , hvilket tilsvarte en seerandel på rundt 34 prosent. 

Andre og siste sesongen av serien ble sendt i høsten 2016 og avsluttet 15. desember 2016.

 Handling 
Aksel Borgen (Nicolai Cleve Broch) har jobbet seg opp som suksessfull forretningsmann i Asia, med egen familie i Kuala Lumpur. Han returnerer til hjembygda Lifjord 20 år etter han ble frikjent for drapet på ungdomskjæresten der. Hjembygdas hjørnesteinsbedrift er truet av konkurs og Borgen drar tilbake for å redde arbeidsplassene i Lifjord. Samtidig ønsker han oppreising for de mange i hjembygda som aldri trodde på hans uskyld, selv etter frikjennelsen. Serien følger Borgens møte med fortiden og kamp for forsoning.

 Kulisser 
Serien er filmet i indre Sogn med Årdalstangen som kulisse for fjordbygden Lifjord. I tillegg er det hentet opptak fra Lærdal. Serien spiller mye på bygdas nærhet til fjorden og fjellene.

Fjordarmen Lifjorden ved Hyllestad ligger mot vest i Sognefjorden og er ikke geografisk sammenfallende med stedet Lifjord i serien.

Den karakteristiske vindeltrappen samt styrerommet til Solar Tech befinner seg egentlig i plusshuset Powerhouse Kjørbo i Sandvika. Trappen fungerer der – i tillegg til sin opplagte funksjon – som luft- og lyssjakt.

 Kontroverser 
Manusforfatterne Anna Bache-Wiig og Siv Rajendram Eliassen skal ha vært inspirert av den uoppklarte Birgitte-saken. TV 2 sendte de første episodene til familien for gjennomsyn før premieren. Advokat til familien, John Christian Elden, har reagert på bildebruken fra serien og sikter til at et bilde av den fiktive avdøde har mange likhetstrekk med det kjente bunadsbildet av Birgitte Tengs.

 Skuespillere og roller 
mini|Årdalstangen er kulisse for Lifjord i serien.
 Rollefigur  Rolle  Skuespiller  Sesonger Aksel (Nilsen) Borgen  Forretningsmann, frikjent, men fortsatt mistenkt Nicolai Cleve Broch   2015–2016 Eva Hansteen  Bitter mor og bedriftsleder  Lena Endre  2015–2016 William Hansteen  Far som søker forsoning  Ingar Helge Gimle  2015–2016 Mai-Britt Nilsen  Aksels usikre mor  Anne Marit Jacobsen  2015–2016 Erik Nilsen  Aksels bror  Tobias Santelmann  2015–2016 Tonje Sandvik  Aksels vitne og støtte fra ungdomstiden  Synnøve Macody Lund  2015–2016 Angeline Borgen  Aksels kone i Kuala Lumpur  Elaine Tan  2015–2016 Svein Eriksen  Tillitsvalgt med mistillit til Aksel  Fridtjov Såheim  2015–2016 Lars Hansteen  Evas og Williams sønn Henrik Rafaelsen  2015–2016 Inger Moen Hansteen  Lars' kone og Helenes stemor. Driver Lifjords hotell  Ellen Dorrit Petersen  2015–2016 Helene Hansteen  Lars' datter og Ingers stedatter. Av utseende likner hun veldig på drapsofferet Karine.  Susanne Boucher  2015–2016 Tim Borgen  Aksels og Angelines sønn  Mathias Romano  2015–2016

 Referanser 
VG/Rampelys (2. mars 2015 ): Tengs-fetterens familie ønsker ikke å se «Frikjent», besøkt 2. mars 2015

 Eksterne lenker 

 TV 2 om serien

Kategori:Norske dramaserier
Kategori:Norske krimserier
Kategori:Norske TV-produksjoner fra 2010-årene
Kategori:TV-produksjoner på TV 2 Norge
Kategori:Kultur i Årdal